**EGYÜTTMŰKÖDÉSI MEGÁLLAPODÁS**a Gyermeklánc Óvoda roma származású gyermekek érdekeinek képviseletéről

amely létrejött egyrészről

**SZEKSZÁRD ROMA NEMZETISÉGI ÖNKORMÁNYZAT**  
Címe: 7100 Szekszárd, Béla király tér 8.  
Adóigazgatási szám: 15783086-1-17

Bankszámlaszám: 11746005-15783086-00000000

Képviseli: **Ifj.** **Kovács György elnök**

(továbbiakban: **Nemzetiségi** **Önkormányzat**)

másrészről

**SZEKSZÁRDI GYERMEKLÁNC ÓVODA**  
Székhely: 7100 Szekszárd, Perczel Mór utca 2.  
Adóigazgatási szám: 15418403-2-17  
Bankszámlaszám: 11746005-15418403-00000000  
Képviseli: **Hollendusné Bíró Anett**

(továbbiakban: **Óvoda**)

(együttesen: **Felek**) között az alulírott helyen és időben az alábbiak szerint:

1. **Előzmények**
2. A Szekszárdi Roma Nemzetiségi Önkormányzat 22/2021. (VI.24.) számú határozatával arról döntött, hogy a roma nemzetiségű gyermekek eredményesebb óvodai nevelésének elősegítése érdekében a Szekszárdi Gyermeklánc Óvodával együttműködési megállapodást köt.
3. Az Óvoda vezetője szekszárdi roma származású gyermekek óvodába íratása és a nevelési év alatti rendszeres óvoda látogatás sikeres előmozdítása érdekében közös egyeztetésre hívta fel a Nemzetiségi Önkormányzatot.
4. **Az együttműködési megállapodás tárgya**
5. A Felek megállapodnak abban, hogy tevékeny közreműködésükkel előmozdítják a roma származású gyermekek érdekeinek képviseletét, integrációját és szociális környezetének javítását. Felek közötti hatékonyabb együttműködés érdekében jelen együttműködési megállapodás keretében meghatározzák az együttműködés formáit.
6. A Nemzetiségi Önkormányzat támogatja az Óvodát abban, hogy a roma származású gyermekek – ideértve a hátrányos helyzetű gyermekeket is – a nevelési évet az Óvodában megkezdjék, csökkentve ezzel az óvodai lemorzsolódások számát.
7. Nemzetiségi Önkormányzat vállalja, hogy az 1. pontban meghatározott tevékenység érdekében az óvodai beiratkozás előtt fórumot tart, ahol tájékoztatja a szülőket a beiratkozással kapcsolatos jogaikról és kötelezettségeikről, ideértve a beiratkozás elmulasztásával kapcsolatos hátrányos jogkövetkezményekről való tájékoztatást is.
8. Nemzetiségi önkormányzat az Óvodával együttműködve ösztönzi a szülőket gyermekük folyamatos és rendszeres óvodába járatására, csökkentve ezzel az igazolatlan mulasztások számát.
9. Nemzetiségi önkormányzat mindenkori költségvetése szabad forrásainak figyelembevételével hozzájárulhat az Óvoda mindennapi működéséhez szükséges eszközök (zsebkendő, szalvéta, tisztálkodási szerek, takarítószerek), valamint a friss zöldség és gyümölcs fogyasztás biztosításához.
10. Nemzetiségi Önkormányzat az óvodai játékok és mozgásfejlesztő eszközök fejlesztéséhez anyagi segítséget nyújthat.
11. Óvoda vállalja, hogy a Nemzetiségi Önkormányzat tagjainak az intézmény nevelési munkájába betekintést biztosít.
12. Óvoda vállalja, hogy a Nemzetiségi Önkormányzat nemzetiségi feladatainak ellátásával kapcsolatos óvodai programok és rendezvények szervezésébe bevonja.
13. Nemzetiségi Önkormányzat a roma gyermekeknek az Óvoda által szervezett szabadidős programjaiban való részvételét (színház, mozi, táboroztatás) mindenkori költségvetése szabad forrásainak figyelembevételével támogatja.

Felek a megállapodást elolvasták, megértették, és mint ügyleti akaratukkal mindenben megegyezőt, jóváhagyólag a képviselet szabályainak megtartásával saját kezűleg aláírták.

Szekszárd, 20…. ……………………… Szekszárd, 20…. ………………………

|  |  |  |
| --- | --- | --- |
| ***Ifj. Kovács György elnök***  **Szekszárdi Roma Nemzetiségi Önkormányzat**  **elnök** |  | ***Hollendusné Bíró Anett***  **Szekszárdi Gyermeklánc Óvoda**  **intézményvezető** |

|  |  |  |  |
| --- | --- | --- | --- |
| Ellenjegyzés | Ellenjegyző neve, beosztása | Ellenjegyzés dátuma | Aláírás |
| Pénzügyi ellenjegyzés | Tamási Anna igazgatóságvezető |  |  |