***1. számú melléklet a Szekszárdi Roma Nemzetiségi Önkormányzat és Szekszárd Megyei Jogú Város Önkormányzat között létrejött közigazgatás szerződéshez***

***Helyiséghasználathasználathoz kapcsolódó rendelkezések***

**I.**

**Szekszárd Megyei Jogú Város Önkormányzata** (továbbiakban: települési önkormányzat) a nemzetiségek jogairól szóló 2011. évi CLXXIX. törvény 80. § (1) bekezdés a) pontja és a Szekszárdi Roma Nemzetiségi Önkormányzattal kötött közigazgatási szerződés II.2. pontja alapján a 7100 Szekszárd, Hunyadi u. 4. I./12. szám alatt a **Szekszárdi Roma Nemzetiségi Önkormányzat** (továbbiakban: nemzetiségi önkormányzat) számára irodahelyiség használatát biztosítja.

**II.**

Az irodahelyiséghez kapcsolódó közüzemi díjakat a települési önkormányzat viseli.

Az irodahelyiségben az önkormányzati feladatellátáshoz szükséges tárgyi és technikai feltételeket a települési önkormányzat biztosítja az alábbiak szerint:

1. telefonszolgáltatás

A települési önkormányzat 1 db mobilelőfizetést (SIM-kártyát) biztosít a nemzetiségi önkormányzat részére. A mobilelőfizetés keretében a nemzetiségi önkormányzat képviselő-testülete díjmentesen az alábbi szolgáltatásokat veheti igénybe:

1. belföldi mobil- és vezetékes hívás
2. 7 GB mobilinternet használata

A fentieken túli szolgáltatások használatából eredő fizetési kötelezettséget a települési önkormányzat nem vállalja, azért a nemzetiségi önkormányzat tartozik felelősséggel.

1. internetszolgáltatás

A települési önkormányzat havi 4 GB internethozzáférést biztosít a nemzetiségi önkormányzatnak. Az internethozzáférést egy HUAWEI típusú USB stick és egy SIM kártya rendelkezésre bocsátásával teszi lehetővé. A nemzetiségi önkormányzat köteles a rendelkezésre bocsátott eszköz állagának megőrzésére és annak rendeltetésszerű használatára. A nem rendeltetésszerű használatból eredő károkért a nemzetiségi önkormányzat felel.

1. egyéb infrastrukturális feltételek

A települési önkormányzat a nemzetiségi önkormányzat által használt irodahelyiségben az alábbi berendezések használatát teszi lehetővé:

1. 1 db asztal
2. 6 db szék
3. 1 db DX-IZO típusú optikai egér
4. 1 db Lenovo G500 típusú laptop és töltő adapter
5. 1 db HP LaserJet 1320 típusú nyomtató

A nemzetiségi önkormányzat köteles a berendezések állagának megóvására és azok rendeltetésszerű használatára. A berendezésekben keletkezett károkért a nemzetiségi önkormányzat kártérítési felelősséggel tartozik. Az önkormányzati feladatellátáshoz szükséges egyéb eszközöket (írószer, papír, mappa) a települési önkormányzat a helyiség használatba vételekor a nemzetiségi önkormányzat rendelkezésére bocsátja. A nemzetiségi önkormányzat feladatellátásához kapcsolódó egyéb infrastrukturális feltételeket (meghívók, jegyzőkönyvek, határozatok nyomtatása) a települési önkormányzat a Polgármesteri Hivatalban biztosítja. A nyomtató használatához szükséges tonert a települési önkormányzat 60 naponta biztosítja a nemzetiségi önkormányzat számára.

**III.**

A helyiséghasználatból eredő dologi és személyi károkért a nemzetiségi önkormányzat felel. A nemzetiségi önkormányzat ennek fedezésére felelősségbiztosítást köt az Uniqa Magyarország Biztosítóval.

*A felek a helyiséghasználatra vonatkozó rendelkezések tartalmát megismerték, a benne foglaltakkal egyetértenek.*

**Szekszárd, 2021. április 30.**

**Ács Rezső ifj. Kovács György**

**polgármester elnök**

**Szekszárd Megyei Jogú Város Önkormányzata Szekszárdi Roma Nemzetiségi Önkormányzat**

|  |  |  |  |
| --- | --- | --- | --- |
| **Ellenjegyzés** | **Ellenjegyző neve, beosztása** | **Dátum** | **Aláírás** |
| *Pénzügyi ellenjegyzés* | Tamási Anna igazgatóságvezető |  |  |
| *Jogi ellenjegyzés* | dr. Gábor Ferenc jegyző |  |  |